મલાયલા મનોરમા ન્યુઝ કોન્ક્લેવ 2019ને પ્રધાનમંત્રીના સંબોધનનો મૂળપાઠ

મિત્રો, શ્રી મેનન મેથ્યુ, શ્રી જેકબ મેથ્યુ, શ્રી જયંત જેકબ મેથ્યુ, શ્રી પ્રકાશ જાવડેકર અને ડૉ. શશી થરૂર, વ્હાલા મહેમાનો, નમસ્કારમ્, મલાયલા મનોરમા ન્યુઝ કોન્ક્લેવ 2019ને સંબોધન કરતાં હું અત્યંત આનંદ અનુભવુ છું. કેરળની પવિત્ર ધરતીને તથા તેની અનોખી સંસ્કૃતિને હું સલામ કરૂ છું. આ આધ્યાત્મિક અને સામાજિક જ્ઞાનની ભૂમિ છે, જેણે ભારતને આદિ શંકર, મહાત્મા અય્યાનકલી, શ્રી નારાયણ ગુરૂ, ચતમ્બી સ્વામીગલ પંડિત કરૂપ્પન, સંત કુરિયાકોસે ઇલિયાસ ચવારા, સંત આલ્ફાન્સો અને અન્ય મહાન દિકરા અને દિકરીઓ આપ્યા છે. કેરળ ખાસ કરીને, વ્યક્તિગત રીતે મારા માટે પણ વિશેષ મહત્વ ધરાવે છે. મને કેરળની મુલાકાત લેવાની અનેક તકો મળી છે. મને લોકોના આશીર્વાદ પ્રાપ્ત થયા તે પછી મોટી જવાબદારી સાથે મેં સૌ પ્રથમ જે કામ કર્યું તેમાં ગુરૂવાયુર શ્રી કૃષ્ણ મંદિરના દર્શનનો સમાવેશ થાય છે. મિત્રો, મલાયલા મનોરમા ન્યુઝ કોન્ક્લેવને મારા સંબોધનને કારણે ભારે કુતૂહલ પેદા થયું છે. સામાન્ય રીતે એવુ બનતું હોય છે કે જાહેર જીવનમાં પડેલી વ્યક્તિઓ એવા મંચ પર જવાનુ પસંદ કરે છે કે જેમની વિચાર પ્રક્રિયા તે વ્યક્તિના પોતાના વિચાર વિશ્વ સાથે મળતી આવતી હોય. હું પણ એવા વાતાવરણની વચ્ચે હોવાનો આનંદ વ્યક્ત કરૂ છું, પણ સાથે-સાથે એ બાબત પણ જણાવવા માંગુ છું કે વ્યક્તિની વિચાર પ્રક્રિયા કોઈ પણ હોઈ શકે છે, પણ હું માનું છું કે તેને ધ્યાનમાં લીધા વગર વ્યક્તિઓ અને સંગઠનો વચ્ચે સતત અને સળંગ સંવાદ ચાલુ રહેવો જોઈએ. આપણે દરેક બાબતમાં સંમત ન હોઈએ તેવું જરૂરી હોતું નથી, પરંતુ જાહેર જીવનમાં વિવિધ પ્રવાહો માટે પૂરતો વિનય-વિવેક હોવો જોઈએ. જેથી આપણે એક બીજાના દૃષ્ટિકોણને સાંભળી શકીએ. હું આજે અહિં એક એવા મંચ પર છું, જ્યાં એવા ઘણાં લોકો હશે કે જેમની વિચાર પ્રક્રિયા મારા વિચારો સાથે સમાનતા ધરાવતી નહિં હોય, પરંતુ પૂરતો વિચાર કરતા લોકોની રચનાત્મક ટીકા સાંભળવા માટે હું હંમેશાં ખૂબ જ આશાવાદી હોઉં છું. મિત્રો, હું એ બાબત જાણુ છું કે મલાયલા મનોરમા એ છેલ્લા એક દાયકા કરતાં પણ વધુ સમયથી મલયાલી માનસનો એક હિસ્સો બની રહ્યું છે. તેણે કેરળના લોકોને તેના અખબારી અહેવાલોના માધ્યમથી વધુ જાગૃત બનાવ્યા છે. આ અખબારે ભારતની આઝાદીની લડતને ટેકો આપવાની ખૂબ મોટી ભૂમિકા નિભાવી છે. ઘણા યુવાનો અને ખાસ કરીને જે યુવાનો સ્પર્ધાત્મક પરીક્ષામાં સામેલ થઈ રહ્યા હોય તેમણે તમારી યર બુક વાંચી જ હશે! આ રીતે તમે અનેક પેઢીઓથી ખૂબ જ જાણીતા છો. હુ તમારી સાથે આ મજલમાં સામેલ થયેલા તમારા તમામ તંત્રીઓ, રિપોર્ટરો અને સ્ટાફના લોકોને સલામ કરૂ છું. મિત્રો, આ કોન્કલેવના આયોજકોએ ખૂબ જ રસપ્રદ વિષય ન્યુ ઇન્ડિયા પસંદ કર્યો છે. વિવેચકો તમને પૂછશે કે શું તમે પણ હવે મોદીજીની ભાષા બોલો છો? હું માનુ છુંકે તમારી પાસે આ સવાલનો જવાબ તૈયાર હશે! પરંતુ જ્યારે તમે મારા દિલની નિકટ છે તેવો વિષય પસંદ કર્યો છે ત્યારે મને પણ ન્યુ ઇન્ડિયાની ભાવના અંગે મારો કેવો ખ્યાલ છે તે તમને જણાવવાની હું અહિં તક લઈશ. મિત્રો, હું હંમેશાં એવુ કહેતો રહ્યો છું કે, આપણે આગળ વધીએ કે ન વધીએ, આપણે પરિવર્તન અંગે ખુલ્લુ દિલ ધરાવતા હોઈએ કે ન હોઈએ, પણ ભારત ખૂબ ઝડપથી બદલાઈ રહ્યુ છે અને આ ફેરફાર થઈ રહ્યો છે તે એક સારી બાબત છે. ન્યુ ઇન્ડિયાની ભાવનાના કેન્દ્રમાં વ્યક્તિગત અપેક્ષાઓ અને સંયુક્ત પ્રયાસો અને રાષ્ટ્રીય પ્રગતિ માટેનો માલિકી ભાવ પડેલો છે. ન્યુ ઇન્ડિયા એક સહભાગી લોકશાહી છે, એક નાગરિકલક્ષી સરકાર અને અત્યંત આગ્રહી નાગરિક વર્ગ પડેલો છે. ન્યુ ઇન્ડિયા એ એક પ્રતિભાવ આપતા લોકો અને પ્રતિભાવ આપતી સરકારનો યુગ છે માનવંતા મહેમાનો, ઘણાં વર્ષો સુધી એક એવી સંસ્કૃતિ પ્રવર્તમાન હતી કે જેમાં મહત્વાકાંક્ષાને ખોટું કામ અને ખરાબ શબ્દ ગણવામાં આવતો હતો. તમારા સંપર્કોને આધારે દરવાજા ખૂલતા હતા. તમારી સફળતાનો આધાર તમે ઓલ્ડ બોયઝની ક્લબમાં છો કે નહિં તેના પર આધાર રાખતો હતો. મોટા શહેરો, મોટી સંસ્થાઓ અને મોટા પરિવારોનુ મહત્વ રહેતુ હતું. લાયસન્સ રાજ અને પરમીટ રાજની આર્થિક સંસ્કૃતિ વ્યક્તિની મહેચ્છાઓ વચ્ચે અટકીને ઉભી રહી જતી હતી. પરંતુ હવે સ્થિતિ બદલાઈ છે અને બહેતર બની છે. આપણે સ્ટાર્ટ અપ ઇકો સિસ્ટમ ધબકતા તંત્રમાં ન્યુ ઇન્ડિયાની ભાવના જોઈ શકીએ છીએ. હજારો પ્રતિભાશાળી યુવકો અદ્દભૂત મંચનુ સર્જન કરી રહ્યા છે અને પોતાની સાહસ ભાવના પ્રદર્શિત કરી રહ્યા છે. રમત-ગમતના મેદાનમાં પણ આપણને આવી ભાવના જોવા મળે છે. જ્યાં આપણી હાજરી ભાગ્યેજ વર્તાતી હતી તેવાં નવા-નવા ક્ષેત્રોમાં ભારત હવે ઉત્તમ કામગીરી દર્શાવી રહ્યું છે. સ્ટાર્ટ -અપ હોય કે રમત-ગમત હોય, તેમાં કોની શક્તિનો ધબકાર વર્તાઈ રહ્યો છે ? નાના ગામડાં અને શહેરોના હિંમતવાન યુવાનો આ કામ કરી રહ્યા છે, જેમના ગામોના નામ મોટા ભાગના લોકોએ પહેલાં સાંભળ્યા પણ નહિં હોય. આ લોકો મોટાં બેંક બેલેન્સ ધરાવતા સુસ્થાપિત પરિવારમાંથી આવતા નથી હોતા. તેમનામાં જે તત્વ વિપુલ પ્રમાણમાં છે તે છે સમર્પણ ભાવ અને મહત્વાકાંક્ષા. તે આ મહત્વાકાંક્ષાનુ ઉત્કૃષ્ટતામાં રૂપાંતર કરીને ભારતને ગૌરવ અપાવી રહ્યા છે. મારા માટે આ ન્યુ ઇન્ડિયાની ભાવના છે. આ એક એવુ ભારત છે કે જેમાં વ્યક્તિની અટક સાથે કોઈ નિસ્બત નથી, પરંતુ જે બાબત મહત્વની પૂરવાર થાય છે તે છે પોતાનુ નામ પ્રચલિત કરવાની ક્ષમતા. આ એક એવું ભારત છે કે જેમાં ભ્રષ્ટાચાર ક્યારેય વિકલ્પ બની શકતો નથી. કોઈ પણ વ્યક્તિ હોય તેની ક્ષમતા જ કામ કરી જતી હોય છે. મિત્રો, ન્યુ ઇન્ડિયા એ કેટલાક પસંદગીના લોકોનો અવાજ પણ નથી. તે 130 કરોડ ભારતીયોમાંથી દરેક વ્યક્તિનો અવાજ છે અને મીડિયાના વિવિધ મંચ માટે લોકોનો અવાજ સાંભળવો ખૂબ જ મહત્વનો બની રહે છે. આજે આપણે જોઈ રહ્યા છીએ કે દરેક નાગરિક પોતાના દેશ માટે એક અથવા બીજુ કામ કરવાની ઈચ્છા ધરાવે છે. દરેક નાગરિક દેશ માટે યોગદાન આપી શકાય તે માટે કશુંક જતુ કરવા તૈયાર છે. દાખલા તરીકે સિંગલ યુઝ પ્લાસ્ટીકનો વપરાશ ઘટાવાના કદમનું જ ઉદાહરણ લઈએ તો આ માત્ર નરેન્દ્ર મોદીનો વિચાર કે પ્રયાસ નથી. મહાત્મા ગાંધીજીની 150મી જન્મ જયંતી આવી રહી છે ત્યારે ભારતના લોકોએ જાતે જ ભારતને આ સીંગલ યુઝ પ્લાસ્ટીકથી મુક્ત કરવાનું સ્વિકારી લીધુ છે. આ એક એવો ખૂબ જ વિશેષ સમય છે કે જ્યારે આપણે રાષ્ટ્રની કાયાપલટ કરી શકીએ તેવી કોઈ તકને છોડવી જોઈએ નહી. મિત્રો, એક સરકાર તરીકે વ્યક્તિગત મહેચ્છાઓને પાર પાડવા માટે અને ભારતને બહેતર બનાવવા માટે સામુહિક પ્રયાસો હાથ ધરીને શક્ય તે બધું જ કર્યું છે. જીવન જીવવામાં સરળતા (‘